ຜູ້ຕ້ອງສົງໄສກໍ່ການຮ້າຍ ໃຫ້ການຕໍ່ສານເດັນມາກ
ຜູ້ຕ້ອງສົງໄສ ວາງແຜນໂຈມຕີກໍ່ການຮ້າຍ ໃນເດັນມາກ ຖືກນຳໂຕຂຶ້ນສານໃນມື້ນີ້
ຜູ້ຊາຍ 3 ຄົນທີ່ຖືກຈັບຢູ່ປະເທດເດັນມາກ ໃນຂໍ້ຫາວາງ ແຜນໂຈມຕີກໍ່ການຮ້າຍນັ້ນ ຈະໄປໃຫ້ການຕໍ່ສານໃນວັນ ພະຫັດມື້ນີ້ ຂະນະທີ່ມີລາຍງານຂ່າວວ່າຜູ້ຕ້ອງສົງໄສຄົນ ທີ 4 ຈະຖືກປ່ອຍໃຫ້ເປັນອິດສະຫຼະ ເຈົ້າໜ້າທີ່ກ່າວວ່າ ພວກຜູ້ຊາຍທັງ 3 ພ້ອມກັບຜູ້ຕ້ອງ ສົງໄສອີກຄົນນຶ່ງທີ່ຖືກຈັບຢູ່ສະວີເດັນນັ້ນ ໄດ້ວາງແຜນ ທີ່ຈະບຸກໂຈມຕີ ສຳນັກງານ ຂອງໜັງສືພິມ Jyllands- Posten ໃນນະຄອນໂກເປັນເຮເກັນເພື່ອສັງຫານຜູ້ຄົນ ໃຫ້ຫຼາຍເທົ່າທີ່ຈະຫຼາຍໄດ້ ໜັງສືພິມດັ່ງກ່າວໄດ້ພິມເຜີຍ ແຜ່ຮູບກາຕູນທີ່ເປັນບັນຫາຖົກຖຽງໂຕ້ແຍ້ງຂອງພະສາສະດາໂມຮຳມັດໃນປີ 2005 ຊຶ່ງ ໄດ້ສ້າງຄວາມໂກດແຄ້ນ ໃຫ້ແກ່ຊາວມຸສລິມຈຳນວນຫຼວງຫຼາຍ ເຈົ້າໜ້າທີ່ສືບລັບທ່ານນຶ່ງ ກ່າວຕໍ່ອົງການຂ່າວເອພີວ່າ ນຶ່ງໃນ 4 ຄົນນີ້ ຊຶ່ງເປັນຊາວອີ ຣັກທີ່ຂໍລີ້ໄພອາຍຸ 26 ປີ ໄດ້ຖືກປ່ອຍ ແຕ່ກໍຍັງເປັນຜູ້ຕ້ອງສົງໄສຢູ່ ທ່ານບໍ່ໄດ້ໃຫ້ການ ອະທິບາຍຫຍັງກ່ຽວກັບເລື່ອງນີ້ ໃນການເຂົ້າຈັບກຸມພວກຕ້ອງສົງໃສນັ້ນຕຳຫຼວດຢຶດໄດ້ປືນກົນ ລູກກະສຸນແລະຢາງມັດ ປລາສຕິກ ທີ່ສາມາດນຳໃຊ້ເປັນກັບມືໄດ້ ຫົວໜ້າໜ່ວຍສືບລັບເດນມາກ ທ່ານ Jakob Scharf ກ່າວຕໍ່ພວກນັກຂ່າວວ່າ ພວກຜູ້ ຊາຍຈຸນີ້ວາງແຜນທີ່ຈະທຳການໂຈມຕີແບບດຽວກັນກັບຢູ່ເມືອງມູມໄບ ຊຶ່ງທ່ານໝາຍເຖິງ ການໂຈມຕີໃນປີ 2008 ໃສ່ສູນກາງການເງິນຂອງອິນເດຍ ໂດຍພວກຫົວຮຸນແຮງ ທີ່ປະ ກອບອາວຸດເຕັມອັດຕາ 10 ຄົນທີ່ເຮັດໃຫ້ມີຜູ້ເສຍຊີວິດ 166 ຄົນນັ້ນ